# پوزیشن کی تفصیلات

پوزیشن:ٹؤر گائیڈ (رضاکار)

مقام: میلبرن، وکٹوریا

انہیں رپورٹ کی جائے گی: والنٹیئر کوآرڈینیشن

# پس منظر

اسلامک میوزیم آف آسٹریلیا (IMA) تعلیمی تجربات اور مختلف تہذیبوں کے تجربات فراہم کرتا ہے اور آسٹریلیا اور دوسرے اسلامی معاشروں کے مسلمانوں کے فنی و تہذیبی ورثے کی عکاسی کرتا ہے۔ اس کا مقصد معاشرتی ہم آہنگی کو فروغ دینا اور مسلمانوں کی اقدار اور آسٹریلین معاشرے کے لیے ان کی خدمات کے متعلق آگہی بڑھانا ہے۔

ہم معاشرے کی مختلف کمیونٹیوں کو قریب لانے کے اس اہم کام کو انجام دینے کے لیے اپنے رضاکاروں پر انحصار کرتے ہیں۔ استقبالیہ پر ملنے والے دوستانہ چہروں سے لے کر ہمارے جوشیلے ٹؤر گائیڈز اور تخلیقی صلاحیت رکھنے والے آرٹ ورکشاپ اسسٹنٹس تک - IMA میں ہمارے پاس ہر کسی کے لیے کوئی نہ کوئی کردار ہے چاہے انسان کوئی بھی تہذیبی یا مذہبی پس منظر رکھتا ہو۔

# پوزیشن کا خلاصہ

IMA تصورّاتی قوت، جوش و جذبہ اور دلچسپی رکھنے والے ٹؤر گائیڈز تلاش کر رہا ہے تاکہ وہ ہماری ٹیم میں شامل ہو کر سکولوں سے آنے والے وزیٹرز اور بالغوں کے ساتھ واسطے اور انہیں متاثر کرنے میں اہم کردار ادا کریں۔ اس پوزیشن میں یہ ذمہ داریاں ہیں:

* میوزیم میں گائیڈڈ ٹؤرز اس انداز میں انجام دینا کہ لوگوں کو آپ سے بات کرنا آسان لگے اور آپ سب کو شامل رکھیں
* مختلف طرح کے لوگوں کو وضاحت اور اعتماد سے معلومات پیش کرنا
* اس کردار کے لیے ضروری چیزوں کی نقل و حمل اور بنیادی کسٹمر سروس میں حصہ لینا
* IMA میں آنے والے وزیٹرز کو میوزیم، اس کی نمائشوں اور پروگراموں کے متعلق معلومات دے کر ان کا تجربہ بہتر بنانا

# ڈیوٹی

ہفتے میں پیر سے جمعے تک ایک دن، 2 سے 4 گھنٹے ٹؤرز بالعموم حسب ضرورت بنیادوں پر اور پیر تا جمعہ صبح 10.00 بجے سے سہہ پہر 3.00 بجے کے درمیان ہوتے ہیں۔ ہماری درخواست ہے کہ آپ کم از کم 6 مہینوں تک ہمارے ساتھ کام کا اقرار کریں۔

کام کے گھنٹوں اور دنوں کا روسٹر رضاکاروں کے ساتھ بات چیت کے بعد بنایا جائے گا تاکہ یہ رضاکار کے پاس دستیاب وقت اور میوزیم کی ضروریات کے مطابق طے ہو۔

# مہارتیں، تجربہ اور ذاتی خصوصیات

* ولولہ، اعتماد اور دوستانہ انداز رکھنے والے لوگ جو بات چیت کی اچھی صلاحیت رکھتے ہوں
* میوزیم میں مختف عمروں اور پس منظروں کے وزیٹرز کے ساتھ واسطے پر خوشی محسوس کرتے ہوں
* بالعموم فنون اور تہذیب کی قدر کرتے ہوں اور اسلامی فنون، تہذیب اور تاریخ کو عام لوگوں تک پہنچانے میں حقیقی دلچسپی رکھتے ہوں
* پہلے سے کوئی تجربہ یا علم ہونا ضروری نہیں ہے، میوزیم آپ کوضروری تربیت اور معلومات فراہم کرے گا
* انگلش بول چال کے قابل ہونے کا تقاضا کیا جاتا ہے اور اگر آپ اپنی اولّین زبان میں ٹؤرز اور ورکشاپس انجام دینے کے قابل ہوں تو ہمیں بہت خوشی ہو گی۔

# IMA کیا پیش کر سکتا ہے

* ایک نہایت اعلی میوزیم میں کام کا تجربہ حاصل کرنا
* اپنی پبلک سپیکنگ اور لوگوں سے واسطے کی مہارتیں بڑھانا
* اسلام کے بارے میں زیادہ مضبوط اور گہرا فہم حاصل کرنا
* معزّز مقررین کی طرف سے پیش کی جانے والی پیشہ ورانہ ترقی کی ورکشاپس میں حصہ لینا
* [IMA Patron’s Fund](https://www.islamicmuseum.org.au/ima-patrons-fund/) یا [آسٹریلین مسلم اکیڈمک سکالرشپ پروگرام](https://www.amasp.org.au/) کے لیے درخواست دینا (تقاضے پورے کرنے کی صورت میں)

# درخواست کا عمل

اگر آپ ہماری ٹیم میں شامل ہونا چاہتے ہیں تو براہ مہربانی ہماری ویب سائیٹ [islamicmuseum.org.au/volunteers/](https://www.islamicmuseum.org.au/volunteers/) پر دیا گیا والنٹیئر فارم مکمل کریں۔ اگر آپ رابطہ کریں گے تو ہمیں خوشی ہو گی!

ممکنہ رضاکاروں کو انٹرویو میں بلایا جائے گا جس میں متعلقہ کردار کے متعلق بات چیت ہو گی اور آپ میوزیم کے بارے میں مزید سیکھیں گے اور اپنے لیے اس کام کا موزوں ہونا یقینی بنانے کے لیے سوالات پوچھ سکیں گے۔

بھرتی کیے جانے والوں کے پاس مؤثر Working with Children Check اور پولیس چیک ہونا ضروری ہے اور اس کے بعد ہی وہ کام شروع کر سکیں گے۔ 18 سال سے کم عمر کے درخواست گزاروں کے لیے والدین کی اجازت ضروری ہے۔